Dusivý kašeľ a zelené hlieny po dobratí antibiotík Cefixime
Dobrý deň, pred týždňom som začala mať bolesti hlavy, zvýšená teplotu 37.5 ( trvala 5 dní).Bola som u obvodnej - záver silno zapalené hrdlo. Začal mi dusivý kašeľ (už 7 dni), ráno vykašliavam zelené hlieny. Je to bežne vykasliavať hlieny po týždni dobratých antibiotík (cefixime)?
Ďakujem za odpoveď
Dobrý deň,
ďakujeme Vám za otázku.
Kašeľ je reflex dýchacích ciest odstraňujúci hlieny a prípadne nečistoty alebo cudzorodé telesá z dýchacích ciest.
Neuvádzate, že či ste na kašeľ niečo uživali alebo nie. Ak áno je potrebné dodržiať dĺžku liečby kašľa závisí od typu a závažnosti klinického stavu. Liečba má trvať minimálne jeden týždeň aj pri miernych zápaloch dýchacích ciest. Liečba má pokračovať ešte 2-3 dni po ústupe príznakov, aby sa zabezpečila jej úspešnosť.
V prípade, že zvýšená tvorba hlienu, ktorá je charakterizovaná kašľom, neustúpi po liečbe v rozsahu 2 týždňov, je potrebné sa opätovne obrátiť na lekára. Rovnako aj v prípade, že sa jednalo o bakteriálne ochorenie dýchacích ciest a po doužívaní antibiotík nenastalo zlepšenie zdravotného stavu, je potrebné danú skutočnosť konzultovať s lekárom.
V rámci režimových opatrení je možné podporiť riedenie hlienov pri kašli zvlhčovaním vzduchu. Pri zahlienení je nevyhnutné dbať na dostatočný pitný režim.
Prajem Vám všetko dobré.
S pozdravom
PharmDr. Lenka Čorbová.